CELEX: 32007R1472
Language: lv
Date: 2007-12-13
Title: Komisijas Regula (EK) Nr. 1472/2007 ( 2007. gada 13. decembris ), ar kuru 2007./2008. vīna gadam paredz atkāpi no Regulas (EK) Nr. 1623/2000, ar ko nosaka sīki izstrādātus noteikumus Padomes Regulas (EK) Nr. 1493/1999 par vīna tirgus kopīgo organizāciju ieviešanai attiecībā uz tirgus mehānismiem

14.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 329/12
            
         
      KOMISIJAS REGULA (EK) Nr. 1472/2007
   (2007. gada 13. decembris),
   ar kuru 2007./2008. vīna gadam paredz atkāpi no Regulas (EK) Nr. 1623/2000, ar ko nosaka sīki izstrādātus noteikumus Padomes Regulas (EK) Nr. 1493/1999 par vīna tirgus kopīgo organizāciju ieviešanai attiecībā uz tirgus mehānismiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1) un jo īpaši tās 33. pantu,
   tā kā:
   
               (1)
            
            
               Regulas (EK) Nr. 1493/1999 27. panta 3. punktā paredzēts, ka no jebkuras fiziskas vai juridiskas personas vai personu grupas, kas ir gatavojušas vīnu, prasa piegādāt destilācijai visus attiecīgās vīndarības blakusproduktus.
            
         
               (2)
            
            
               Komisijas Regulā (EK) Nr. 1623/2000 (2) ir noteikti šā destilācijas pienākuma piemērošanas noteikumi, kā arī tās 49. pantā ir paredzēti daži piemērošanas izņēmumi, piemēram, ražotājiem, kuru ražošanas apjoms ir mazāks par 80 hl gadā, var piemērot noteikumu par blakusproduktu izņemšanu uzraudzībā, nevis noteikumu par šo produktu destilāciju.
            
         
               (3)
            
            
               Dažās dalībvalstīs nav pietiekamas jaudas, lai nodrošinātu blakusproduktu savākšanu. Tādēļ, lai risinātu šo situāciju, jāatļauj dalībvalstīm atbrīvot pārējo kategoriju ražotājus no pienākuma destilēt vīndarības blakusproduktus.
            
         
               (4)
            
            
               Lai varētu piemērot šo izņēmumu visa vīna gada garumā, šī regula jāpiemēro no 2007. gada 1. augusta.
            
         
               (5)
            
            
               Šajā regulā paredzētie pasākumi ir saskaņā ar Vīna pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1623/2000 49. panta 4. punkta a) apakšpunkta, 2007./2008. vīna gadam dalībvalstis var paredzēt, ka to teritorijā vai teritorijas daļā ražotāji, kuru produkcijas apjoms, ražojot savās individuālajās ražotnēs, nepārsniedz 100 hl, var izpildīt savas saistības piegādāt vīndarības blakusproduktus destilācijai, veicot šo produktu izņemšanu atbilstīgā uzraudzībā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2007. gada 1. augusta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 13. decembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 1234/2007 (OV L 299, 16.11.2007., 1. lpp.).
   
      (2)  OV L 194, 31.7.2000., 45. lpp. Regulā jaunākie grozījumi izdarīti ar Regulu (EK) Nr. 923/2007 (OV L 201, 2.8.2007., 9. lpp.).